पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । कश्मीर की डल झील पर शिकारे में घूमने जैसा मजा देने के लिए सात साल पहले चंडीगढ़ की सुखना लेक पर शिकारे चलाए गए थे। उस वक्त इन शिकारों के बीस साल चलने की गारंटी दी गई थी। सात साल में ही ये शिकारे बेकाम हो चुके हैं। लेक पर छह शिकारे चलाए गए थे। इनमें से चार पिछले कई दिनों से खराब पड़े हैं। एक शिकारा तो पूरी तरह से कंडम हो चुका है।
सुखना लेक पर वर्ष 2005 के अंत में छह शिकारे चलाए गए थे। चंडीगढ़ इंडस्ट्री एंड टूरिज्म डेवलपमेंट कॉर्पोरेशन लिमिटेड (सिटको) के पूर्व मैनेजिंग डायरेक्टर जसबीर सिंह बीर ने सुखना में शिकारे चलाने की योजना बनाई थी। शिकारे चंडीगढ़ में चलाने से पहले सिटको की एक टीम ने कश्मीर की डल झील विजिट की थी। इस टीम में सिटको के एक्सईन आर.के. रेखी और जनरल मैनेजर (टूरिज्म) ए.के. मल्होत्रा शामिल थे।
तब दावा किया गया था कि शिकारे कम से कम 20 साल चल सकते हैं। इन शिकारों को बनाने में करीब नौ लाख रुपये खर्च हुए थे। इन शिकारों के ऑपरेशन, रिपेयर, मेंटेनेंस का जिम्मा उमा आर्ट प्राइवेट लिमिटेड के पास है। इसके लिए सिटको की तरफ से हर माह कंपनी को 12,500 रुपए प्रति शिकारा दिया जाता है। अक्टूबर, 2012 तक कंपनी
पांच शिकारों की हर माह पेमेंट लेती रही है।
जेएंडके व चंडीगढ़ के टेम्प्रेचर में काफी अंतर है। इस वजह से शिकारे की लकड़ी ज्यादा दिन नहीं चल पाई। इनके नीचे चमड़ा लगता है जोकि गर्मी ज्यादा होने के कारण ठीक से नहीं चिपकता। सिटको खराब शिकारे ठीक करा रहा है। ये शिकारे 10 जून तक ठीक हो जाएंगे। एके मल्होत्रा, जनरल मैनेजर (टूरिज्म) सिटको
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn